આ પહેલી ઘટના છે કે જ્યારે કોઈ અદાલતે જીએસટીને લઈને આ પ્રકારની ટિપ્પણી કરી હોય. અદાલતે સરકારને કહ્યું છે કે, તે વહેલી તકે જીએસટી અંગેની ફરિયાદો દૂર કરે. અબીકૌર એન્ડ બેન્જેલ ટેકનોવેલ્ડ નામની કંપનીની અરજીની સુનાવણી કરતા ખંડપીઠે કહ્યું હતું કે, જીએસટીનો ઘણો પ્રચાર-પ્રસાર કરવામાં આવ્યો અને તેને લોકપ્રિય ગણવામાં આવ્યો. આ આયોજનોનો કોઈ અર્થ નથી. સંસદનું ખાસ સત્ર બોલાવવું કે મંત્રીમંડળની ખાસ બેઠક બોલાવવી, તેનાથી કરદાતાને કોઈ મતલબ નથી. જ્યાં સધુી વેબસાઈટ અને પોર્ટલ સુધી પહોંચવાનું સરળતાથી થઈ ન શકે તો ત્યાં સુધી આ ટેક્સ પ્રણાલી અનુકૂળ નથી.